พระราชบัญญัติวิทยาลัยเทคโนโลยีและอาชีวศึกษา พ.ศ. 2518
ประกาศวันที่ 1975-02-27

content: พระราชบัญญัติ วิทยาลัยเทคโนโลยีและอาชีวศึกษา พ.ศ. ๒๕๑๘
content: ภูมิพลอดุลยเดช ป.ร. ให้ไว้ ณ วันที่ ๑๔ กุมภาพันธ์ พ.ศ. ๒๕๑๘ เป็นปีที่ ๓๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งวิทยาลัยเทคโนโลยีและอาชีวศึกษา จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติวิทยาลัยเทคโนโลยีและอาชีวศึกษา พ.ศ. ๒๕๑๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในพระราชบัญญัตินี้ “วิทยาลัย” หมายความว่า วิทยาลัยเทคโนโลยีและอาชีวศึกษา “สภาวิทยาลัย” หมายความว่า สภาวิทยาลัยเทคโนโลยีและอาชีวศึกษา
sectionNo: 4
content: มาตรา ๔ ให้รัฐมนตรีว่าการกระทรวงศึกษาธิการรักษาการตามพระราชบัญญัตินี้
sectionNo: 1
content: หมวด ๑ บททั่วไป
sectionNo: 5
content: มาตรา ๕ ให้วิทยาลัยเทคโนโลยีและอาชีวศึกษาเป็นสถาบันการศึกษาและการวิจัย มีวัตถุประสงค์ที่จะผลิตครูอาชีวศึกษาระดับปริญญาตรี ให้การศึกษาทางด้านวิชาชีพทั้งระดับต่ำกว่าปริญญา ระดับปริญญาตรี และประกาศนียบัตรชั้นสูง ทำการวิจัยส่งเสริมการศึกษาทางด้านวิชาชีพ และให้บริการทางวิชาการแก่สังคม
sectionNo: 5
content: ให้วิทยาลัยเป็นนิติบุคคล มีฐานะเป็นกรมในกระทรวงศึกษาธิการ
sectionNo: 6
content: มาตรา ๖ วิทยาลัยอาจแบ่งส่วนราชการดังนี้ (๑) สำนักงานอธิการบดี (๒) คณะ และอาจให้มีสถาบันเพื่อการวิจัยและสำนักเพื่อส่งเสริมวิชาการและทดสอบเป็นส่วนราชการในวิทยาลัยอีกได้ สำนักงานอธิการบดีอาจแบ่งส่วนราชการเป็นกองและแผนก คณะอาจแบ่งส่วนราชการเป็นสำนักงานเลขานุการและภาควิชา
sectionNo: 6
content: สถาบันเพื่อการวิจัยและสำนักเพื่อส่งเสริมวิชาการและทดสอบ อาจมีสำนักงานเลขานุการได้ สำนักงานเลขานุการอาจแบ่งส่วนราชการเป็นแผนก
sectionNo: 7
content: มาตรา ๗ การจัดให้มีและแบ่งส่วนราชการตามมาตรา ๖ ให้ทำเป็นประกาศกระทรวงศึกษาธิการ โดยประกาศในราชกิจจานุเบกษา
sectionNo: 8
content: มาตรา ๘ ภายใต้วัตถุประสงค์ตามมาตรา ๕ วิทยาลัยจะรับสถาบันการศึกษาวิชาชีพหรือสถาบันวิชาการชั้นสูงอื่นเข้าสมทบในวิทยาลัยก็ได้ หรือรับเข้ารวมในรูปของคณะก็ได้ และมีอำนาจให้ปริญญาตรี อนุปริญญา หรือประกาศนียบัตรชั้นใดชั้นหนึ่งแก่ผู้สำเร็จการศึกษาจากสถาบันการศึกษาวิชาชีพหรือสถาบันวิชาการชั้นสูงนั้น ๆ ได้
sectionNo: 8
content: วิทยาลัยมีอำนาจที่จะสั่งให้สถาบันการศึกษาวิชาชีพหรือสถาบันวิชาการชั้นสูงที่รับเข้าสมทบตามวรรคหนึ่ง พ้นจากการสมทบในวิทยาลัยเมื่อใดก็ได้ การรับเข้าสมทบหรือการรับเข้ารวมหรือการเลิกสมทบตามวรรคหนึ่งหรือวรรคสอง ให้ทำเป็นประกาศกระทรวงศึกษาธิการโดยประกาศในราชกิจจานุเบกษา
sectionNo: 8
content: การควบคุมสถาบันการศึกษาวิชาชีพหรือสถาบันวิชาการชั้นสูงที่รับเข้าสมทบในวิทยาลัยนั้น ให้เป็นไปตามข้อบังคับที่สภาวิทยาลัยกำหนด
sectionNo: 9
content: มาตรา ๙ นอกจากเงินที่กำหนดไว้ในงบประมาณแผ่นดินวิทยาลัยอาจมีรายได้ดังนี้ (๑) เงินผลประโยชน์และค่าธรรมเนียมต่าง ๆ ของวิทยาลัย (๒) ทรัพย์สินซึ่งมีผู้ให้แก่วิทยาลัย รายได้ของวิทยาลัยไม่เป็นรายได้ที่จะต้องนำส่งกระทรวงการคลัง ตามกฎหมายว่าด้วยวิธีการงบประมาณ
sectionNo: 9
content: แต่วิทยาลัยต้องแสดงรายรับรายจ่ายโดยเปิดเผยตามระบบอันถูกต้องการของบัญชี
sectionNo: 10
content: มาตรา ๑๐ บรรดาทรัพย์สินของวิทยาลัยจะต้องจัดการเพื่อประโยชน์และตามวัตถุประสงค์ของวิทยาลัย ทรัพย์สินซึ่งมีผู้ให้แก่วิทยาลัย จะต้องจัดการตามเงื่อนไขข้อบังคับและวัตถุประสงค์ซึ่งผู้ให้กำหนดไว้
sectionNo: 2
content: หมวด ๒ การดำเนินงาน
sectionNo: 11
content: มาตรา ๑๑ ให้มีสภาวิทยาลัยประกอบด้วย (๑) นายกสภาวิทยาลัย ได้แก่ ปลัดกระทรวงศึกษาธิการโดยตำแหน่ง (๒) อุปนายกสภาวิทยาลัย ได้แก่ อธิบดีกรมอาชีวศึกษาและอธิบดีกรมศิลปากร โดยตำแหน่ง (๓) กรรมการสภาวิทยาลัยโดยตำแหน่ง ได้แก่ อธิการบดี รองอธิการบดี และคณบดี (๔) กรรมการสภาวิทยาลัย
sectionNo: 11
content: ซึ่งจะได้เลือกตั้งจากคณาจารย์ประจำจำนวนไม่เกินหกคน (๕) กรรมการสภาวิทยาลัยผู้ทรงคุณวุฒิ ซึ่งจะได้ทรงพระกรุณาโปรดเกล้าฯ แต่งตั้งจากบุคคลภายนอกโดยคำแนะนำของสภาวิทยาลัยตาม (๑) (๒) (๓) และ (๔) มีจำนวนไม่เกินหกคน ให้หัวหน้าสำนักงานอธิการบดีเป็นกรรมการและเลขานุการสภาวิทยาลัยโดยตำแหน่ง
sectionNo: 12
content: มาตรา ๑๒ การเลือกตั้งกรรมการสภาวิทยาลัยตามมาตรา ๑๑ (๔) ให้บรรดาคณาจารย์ประจำเป็นผู้ลงคะแนนเลือกตั้ง หลักเกณฑ์และวิธีการเลือกตั้งกรรมการสภาวิทยาลัยตามวรรคหนึ่ง ให้กำหนดเป็นข้อบังคับของสภาวิทยาลัย
sectionNo: 13
content: มาตรา ๑๓ ให้กรรมการสภาวิทยาลัยตามมาตรา ๑๑ (๔) ดำรงตำแหน่งหนึ่งปี ซึ่งอาจได้รับเลือกตั้งใหม่อีกก็ได้ แต่จะดำรงตำแหน่งติดต่อกันเกินสองปีมิได้
sectionNo: 14
content: มาตรา ๑๔ ให้กรรมการสภาวิทยาลัยผู้ทรงคุณวุฒิดำรงตำแหน่งสองปี ซึ่งจะทรงพระกรุณาโปรดเกล้าฯ แต่งตั้งใหม่อีกก็ได้ ในกรณีที่กรรมการสภาวิทยาลัยผู้ทรงคุณวุฒิพ้นจากตำแหน่งก่อนวาระและได้ทรงพระกรุณาโปรดเกล้าฯ แต่งตั้งผู้ดำรงตำแหน่งแทนแล้ว หรือในกรณีที่ทรงพระกรุณาโปรดเกล้าฯ
sectionNo: 14
content: แต่งตั้งกรรมการสภาวิทยาลัยผู้ทรงคุณวุฒิเพิ่มขึ้นในระหว่างที่กรรมการซึ่งแต่งตั้งไว้แล้วยังมีวาระอยู่ในตำแหน่ง ให้ผู้ได้รับแต่งตั้งนั้นอยู่ในตำแหน่งเท่ากับวาระที่เหลืออยู่ของกรรมการสภาวิทยาลัยซึ่งได้แต่งตั้งไว้แล้ว
sectionNo: 15
content: มาตรา ๑๕ สภาวิทยาลัยมีอำนาจและหน้าที่ควบคุมดูแลกิจการทั่วไปของวิทยาลัยและมีอำนาจและหน้าที่ดังนี้ (๑) ออกข้อบังคับและวางระเบียบของวิทยาลัยตลอดจนกำหนดคุณสมบัติและพื้นความรู้ของผู้มีสิทธิเข้าศึกษาในวิทยาลัย (๒) อนุมัติหลักสูตรต่าง ๆ ของวิทยาลัย (๓) หาวิธีการให้กิจการของวิทยาลัยเจริญยิ่งขึ้น (๔)
sectionNo: 15
content: อนุมัติการให้ปริญญาตรี ประกาศนียบัตรชั้นสูง อนุปริญญา และประกาศนียบัตร (๕) พิจารณาให้ความเห็นอันเกี่ยวกับการศึกษาทางเทคโนโลยีและวิทยาศาสตร์และการอาชีวศึกษาตามที่ส่วนราชการต่าง ๆ หารือ (๖) พิจารณาการจัดตั้ง ยุบรวม และเลิก คณะ สถาบันเพื่อการวิจัย สำนักเพื่อส่งเสริมวิชาการและทดสอบ และภาควิชา (๗)
sectionNo: 15
content: พิจารณารับสถาบันการศึกษาวิชาชีพหรือสถาบันวิชาการชั้นสูงเข้าสมทบ หรือรับเข้ารวมเป็นคณะในวิทยาลัย หรือพิจารณาให้สถาบันการศึกษาวิชาชีพหรือสถาบันวิชาการชั้นสูงที่รับเข้าสมทบพ้นจากการสมทบในวิทยาลัย (๘) พิจารณาการแต่งตั้งและถอดถอนอธิการบดี รองอธิการบดี คณบดี รองคณบดี ผู้อำนวยการสถาบัน
sectionNo: 15
content: รองผู้อำนวยการสถาบัน ผู้อำนวยการสำนัก รองผู้อำนวยการสำนัก หัวหน้าภาควิชา ศาสตราจารย์ รองศาสตราจารย์ และผู้ช่วยศาสตราจารย์ (๙) วางระเบียบเกี่ยวกับการจัดทำและการพิจารณางบประมาณ การเงินและทรัพย์สินของวิทยาลัย
sectionNo: 16
content: มาตรา ๑๖ ให้นายกสภาวิทยาลัยเป็นผู้เรียกประชุมสภาวิทยาลัย ถ้ากรรมการสภาวิทยาลัยตั้งแต่เจ็ดคนขึ้นไปร้องขอให้สภาวิทยาลัยประชุมเพื่อกิจการอย่างใดอย่างหนึ่ง ให้นายกสภาวิทยาลัยเรียกประชุมสภาวิทยาลัย ในการประชุมต้องมีกรรมการสภาวิทยาลัยมาประชุมอย่างน้อยกึ่งหนึ่งของจำนวนกรรมการทั้งหมด จึงจะเป็นองค์ประชุม
sectionNo: 16
content: ให้นายกสภาวิทยาลัยเป็นประธานในที่ประชุม ในกรณีที่นายกสภาวิทยาลัยไม่อาจมาประชุมได้ ให้อุปนายกสภาวิทยาลัยคนหนึ่งเป็นประธาน ในกรณีที่นายกสภาวิทยาลัยและอุปนายกสภาวิทยาลัยไม่อาจมาประชุมได้ ให้ที่ประชุมเลือกกรรมการสภาวิทยาลัยคนหนึ่งเป็นประธานในที่ประชุม
sectionNo: 17
content: มาตรา ๑๗ การลงมติให้ถือคะแนนเสียงข้างมาก กรรมการคนหนึ่งให้มีเสียงหนึ่งในการลงคะแนน ถ้ามีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด
sectionNo: 18
content: มาตรา ๑๘ ให้มีอธิการบดีคนหนึ่งเป็นผู้บังคับบัญชารับผิดชอบในการบริหารงานของวิทยาลัย และจะให้มีรองอธิการบดีคนหนึ่งหรือหลายคนก็ได้ เพื่อทำหน้าที่และรับผิดชอบตามที่อธิการบดีจะมอบหมาย อธิการบดีนั้น จะได้ทรงพระกรุณาโปรดเกล้าฯ แต่งตั้งโดยคำแนะนำของสภาวิทยาลัย และให้ดำรงตำแหน่งสี่ปี
sectionNo: 18
content: ซึ่งจะทรงพระกรุณาโปรดเกล้าฯ แต่งตั้งใหม่อีกก็ได้ แต่จะดำรงตำแหน่งเกินสองวาระติดต่อกันมิได้ การถอดถอนอธิการบดีก่อนครบวาระ ต้องนำความกราบบังคมทูลเพื่อทรงพระกรุณาโปรดเกล้าฯ ถอดถอน รองอธิการบดีนั้นให้สภาวิทยาลัยแต่งตั้งโดยคำแนะนำของอธิการบดีจากคณาจารย์ประจำ
sectionNo: 18
content: และให้ดำรงตำแหน่งชั่วระยะเวลาที่อธิการบดีนั้นดำรงตำแหน่งอยู่ เว้นแต่จะได้มีการถอดถอนในระยะเวลาดังกล่าว
sectionNo: 19
content: มาตรา ๑๙ อธิการบดีและรองอธิการบดีต้องมีคุณวุฒิดังนี้ (๑) ได้ปริญญาเอกหรือเทียบเท่าจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนหรือบริหารงานทางด้านวิชาการมาแล้วไม่น้อยกว่าสามปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 19
content: หรือเคยดำรงตำแหน่งกรรมการสภาวิทยาลัยมาแล้วไม่น้อยกว่าสองปี หรือ (๒) ได้ปริญญาตรีจากวิทยาลัย หรือได้ปริญญาหรือเทียบเท่าจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 19
content: และได้ทำการสอนหรือบริหารงานทางด้านวิชาการมาแล้วไม่น้อยกว่าหกปีในวิทยาลัยหรือในมหาวิทยาลัยหรือสถาบันอุดมศึกษาซึ่งสภาวิทยาลัยรับรอง หรือเคยดำรงตำแหน่งกรรมการสภาวิทยาลัยมาแล้วไม่น้อยกว่าสี่ปี
sectionNo: 20
content: มาตรา ๒๐ ในกรณีที่อธิการบดีไม่อาจปฏิบัติหน้าที่ได้ ให้รองอธิการบดีเป็นผู้รักษาการแทน ถ้ามีรองอธิการบดีหลายคน ให้รองอธิการบดี ที่อธิการบดีมอบหมายเป็นผู้รักษาการแทน ถ้าอธิการบดีไม่ได้มอบหมาย ให้รองอธิการบดี ที่มีอาวุโสเป็นผู้รักษาการแทน
sectionNo: 20
content: ในกรณีที่ไม่มีรองอธิการบดีหรือรองอธิการบดีไม่อาจปฏิบัติหน้าที่ได้ ให้สภาวิทยาลัยกำหนดให้กรรมการสภาวิทยาลัยโดยตำแหน่งคนใดคนหนึ่งเป็นผู้รักษาการแทนอธิการบดี
sectionNo: 21
content: มาตรา ๒๑ เพื่อประโยชน์ในการบังคับบัญชา ให้ถือว่าอธิการบดีเป็นอธิบดีและรองอธิการบดีเป็นรองอธิบดี ทั้งนี้ ตามกฎหมายว่าด้วยระเบียบข้าราชการพลเรือนและกฎหมายอื่น
sectionNo: 22
content: มาตรา ๒๒ ในคณะหนึ่งให้มีคณบดีคนหนึ่งเป็นผู้บังคับบัญชารับผิดชอบในงานของคณะ จะมีรองคณบดีคนหนึ่งหรือหลายคนก็ได้ เพื่อทำหน้าที่และรับผิดชอบตามที่คณบดีจะมอบหมาย ถ้ามีการแบ่งภาควิชา ให้มีหัวหน้าภาควิชาเป็นผู้บังคับบัญชารับผิดชอบในงานของภาควิชา คณบดี รองคณบดี และหัวหน้าภาควิชา
sectionNo: 22
content: ให้แต่งตั้งจากคณาจารย์ประจำของวิทยาลัย และให้ดำรงตำแหน่งสี่ปี ซึ่งอาจได้รับแต่งตั้งใหม่อีกได้ แต่จะดำรงตำแหน่งติดต่อกันเกินแปดปีมิได้
sectionNo: 23
content: มาตรา ๒๓ ในสถาบันเพื่อการวิจัยและสำนักเพื่อส่งเสริมวิชาการและทดสอบ ให้มีผู้อำนวยการเป็นผู้บังคับบัญชารับผิดชอบ และจะมีรองผู้อำนวยการคนหนึ่งหรือหลายคนก็ได้ เพื่อทำหน้าที่และรับผิดชอบตามที่ผู้อำนวยการจะมอบหมาย ผู้อำนวยการและรองผู้อำนวยการ ให้แต่งตั้งจากคณาจารย์ประจำของวิทยาลัยและให้ดำรงตำแหน่งสี่ปี
sectionNo: 23
content: ซึ่งอาจได้รับแต่งตั้งใหม่อีกได้ แต่จะดำรงตำแหน่งติดต่อกันเกินแปดปีมิได้
sectionNo: 24
content: มาตรา ๒๔ ในแต่ละคณะ สถาบันเพื่อการวิจัยและสำนักเพื่อส่งเสริมวิชาการและทดสอบ ให้มีคณะกรรมการประจำขึ้นคณะหนึ่งประกอบด้วยคณบดี หรือผู้อำนวยการเป็นประธานกรรมการ รองคณบดีหรือรองผู้อำนวยการและหัวหน้าภาควิชา ถ้ามี เป็นกรรมการ ถ้าไม่มีการแบ่งภาควิชาหรือมีไม่ถึงสี่ภาควิชา
sectionNo: 24
content: ให้สภาวิทยาลัยแต่งตั้งคณาจารย์ประจำในคณะ หรือส่วนราชการนั้น ๆ แล้วแต่กรณี เป็นกรรมการเพิ่มเติมให้ได้จำนวนสี่คน ให้คณะกรรมการตามวรรคหนึ่งแต่งตั้งผู้ใดผู้หนึ่งเป็นเลขานุการ กรรมการซึ่งสภาวิทยาลัยแต่งตั้งให้ดำรงตำแหน่งสี่ปี ซึ่งอาจได้รับแต่งตั้งใหม่อีกได้
sectionNo: 25
content: มาตรา ๒๕ คณะกรรมการประจำตามมาตรา ๒๔ มีอำนาจและหน้าที่ดังนี้ (๑) วางระเบียบของคณะหรือส่วนราชการนั้น ๆ ด้วยความเห็นชอบของสภาวิทยาลัย (๒) พิจารณากำหนดหลักสูตรและรายละเอียดเกี่ยวกับหลักสูตร เพื่อเสนอต่อสภาวิทยาลัย (๓) จัดการวัดผลการศึกษา (๔) รับปรึกษาและให้ความเห็นแก่คณบดีหรือผู้อำนวยการ
sectionNo: 26
content: มาตรา ๒๖ ในการประชุมคณะกรรมการประจำตามมาตรา ๒๔ ให้นำมาตรา ๑๖ และมาตรา ๑๗ มาใช้บังคับโดยอนุโลม
sectionNo: 27
content: มาตรา ๒๗ คณาจารย์ในวิทยาลัยมีดังนี้ (๑) ศาสตราจารย์ ซึ่งอาจเป็นศาสตราจารย์ประจำหรือศาสตราจารย์พิเศษ (๒) รองศาสตราจารย์ (๓) ผู้ช่วยศาสตราจารย์ (๔) อาจารย์ ซึ่งอาจเป็นอาจารย์ประจำหรืออาจารย์พิเศษ (๕) ครูปฏิบัติการ
sectionNo: 28
content: มาตรา ๒๘ ศาสตราจารย์พิเศษนั้น จะได้ทรงพระกรุณาโปรดเกล้าฯ แต่งตั้งจากผู้ซึ่งมิได้เป็นข้าราชการครูของวิทยาลัย
sectionNo: 29
content: มาตรา ๒๙ ศาสตราจารย์ประจำซึ่งพ้นตำแหน่งไปโดยไม่มีความผิด ให้เป็นศาสตราจารย์เกียรติคุณ
sectionNo: 30
content: มาตรา ๓๐ ศาสตราจารย์ต้องมีคุณวุฒิดังนี้ (๑) ได้ปริญญาเอกหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าห้าปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 30
content: และได้ทำการวิจัยถึงขั้นที่สภาวิทยาลัยเห็นว่าได้ผลดี (๒) ได้ปริญญาโทหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าสิบปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 30
content: และได้ทำการวิจัยถึงขั้นที่สภาวิทยาลัยเห็นว่าได้ผลดี (๓) ได้ปริญญาตรีจากวิทยาลัย หรือได้รับปริญญาตรีหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 30
content: และได้ทำการสอนมาแล้วไม่น้อยกว่าสิบห้าปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการวิจัยถึงขั้นที่สภาวิทยาลัยเห็นว่าได้ผลดี (๔) ได้ปริญญาจากวิทยาลัย หรือได้ปริญญา
sectionNo: 30
content: หรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการวิจัยถึงขั้นที่สภาวิทยาลัยเห็นว่าได้ผลดีเป็นพิเศษในสาขาวิชาที่มีการสอนในวิทยาลัย หรือ (๕) มีความชำนาญอย่างยิ่งในสาขาวิชาที่มีการสอนในวิทยาลัย
sectionNo: 30
content: และได้ทำการสอนและวิจัยหรือผลงานดีเด่นในสาขาวิชาดังกล่าวมาแล้วไม่น้อยกว่ายี่สิบปีถึงขั้นที่สภาวิทยาลัยเห็นว่าได้ผลดี
sectionNo: 31
content: มาตรา ๓๑ รองศาสตราจารย์ต้องมีคุณวุฒิดังนี้ (๑) ได้ปริญญาเอกหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าสามปีในวิทยาลัย หรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 31
content: และได้ทำการวิจัยถึงขั้นที่สภาวิทยาลัยเห็นว่าได้ผลดี (๒) ได้ปริญญาโทหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าเจ็ดปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 31
content: และได้ทำการวิจัยถึงขั้นที่สภาวิทยาลัยเห็นว่าได้ผลดี (๓) ได้ปริญญาตรีจากวิทยาลัย หรือได้ปริญญาตรีหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง
sectionNo: 31
content: และได้ทำการสอนมาแล้วไม่น้อยกว่าสิบปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการวิจัยถึงขั้นที่สภาวิทยาลัยเห็นว่าได้ผลดี หรือ (๔) มีความชำนาญในสาขาวิชาที่มีการสอนในวิทยาลัยและได้ทำการสอน
sectionNo: 31
content: และวิจัยหรือมีผลงานดีเด่นในสาขาวิชาดังกล่าวมาแล้วไม่น้อยกว่าสิบห้าปีถึงขั้นที่สภาวิทยาลัยเห็นว่าได้ผลดี
sectionNo: 32
content: มาตรา ๓๒ ผู้ช่วยศาสตราจารย์ต้องมีคุณวุฒิดังนี้ (๑) ได้ปริญญาเอกหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าสองปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง (๒)
sectionNo: 32
content: ได้ปริญญาโทหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าสี่ปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง (๓) ได้ปริญญาตรีจากวิทยาลัย
sectionNo: 32
content: หรือได้ปริญญาตรีหรือเทียบเท่าในสาขาวิชาที่มีการสอนในวิทยาลัยจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง และได้ทำการสอนมาแล้วไม่น้อยกว่าเจ็ดปีในวิทยาลัยหรือในมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง หรือ (๔) มีความชำนาญในสาขาวิชาที่มีการสอนในวิทยาลัยและได้ทำการสอน
sectionNo: 32
content: และวิจัย หรือมีผลงานดีเด่นในสาขาวิชาดังกล่าวมาแล้วไม่น้อยกว่าสิบปีถึงขั้นที่สภาวิทยาลัยเห็นว่าได้ผลดี
sectionNo: 33
content: มาตรา ๓๓ อาจารย์ประจำต้องมีคุณวุฒิได้ปริญญาตรีจากวิทยาลัยหรือได้ปริญญาหรือเทียบเท่าจากมหาวิทยาลัยหรือสถาบันอุดมศึกษาอื่นซึ่งสภาวิทยาลัยรับรอง หรือเป็นผู้มีความชำนาญในสาขาวิชาที่มีการสอนในวิทยาลัย อาจารย์พิเศษนั้น อธิการบดีจะได้แต่งตั้งขึ้นแต่ละปีการศึกษาตามคำแนะนำของคณบดีหรือผู้อำนวยการ แล้วแต่กรณี
sectionNo: 33
content: จากบุคคลซึ่งมีคุณวุฒิเช่นเดียวกับอาจารย์ประจำ ครูปฏิบัติการต้องมีคุณวุฒิได้ประกาศนียบัตรวิชาชีพชั้นสูงหรือเทียบเท่าจากสถานศึกษาระดับอุดมศึกษาซึ่งสภาวิทยาลัยรับรอง หรือเป็นผู้มีความชำนาญในสาขาวิชาที่มีการสอนในวิทยาลัย
sectionNo: 3
content: หมวด ๓ ปริญญาและเครื่องหมายวิทยฐานะ
sectionNo: 34
content: มาตรา ๓๔ วิทยาลัยมีอำนาจให้ปริญญาตรีในสาขาวิชาที่มีการสอนในวิทยาลัย ปริญญาในสาขาวิชาใดจะเรียกชื่ออย่างใด จะใช้อักษรย่อสำหรับปริญญาในสาขาวิชานั้นอย่างใด และจะระบุชื่อวิชาเอกในวงเล็บต่อท้ายอย่างใด ให้ตราเป็นพระราชกฤษฎีกา
sectionNo: 35
content: มาตรา ๓๕ สภาวิทยาลัยอาจออกข้อบังคับให้ผู้สำเร็จการศึกษาขั้นปริญญาตรี ได้รับปริญญาเกียรตินิยมอันดับหนึ่ง หรือปริญญาเกียรตินิยมอันดับสองได้
sectionNo: 36
content: มาตรา ๓๖ สภาวิทยาลัยอาจออกข้อบังคับกำหนดให้มีอนุปริญญาหรือประกาศนียบัตรได้ดังนี้ (๑) ประกาศนียบัตรชั้นสูง ออกให้แก่ผู้สำเร็จการศึกษาในสาขาวิชาใด ภายหลังที่ได้รับปริญญาแล้ว (๒) อนุปริญญาหรือประกาศนียบัตร ออกให้แก่ผู้สำเร็จการศึกษาตามหลักสูตรในสาขาวิชาใดที่ยังไม่ถึงขั้นปริญญาตรี (๓) ประกาศนียบัตร
sectionNo: 36
content: ออกให้แก่ผู้สำเร็จการศึกษาเฉพาะวิชา
sectionNo: 37
content: มาตรา ๓๗ วิทยาลัยมีอำนาจให้ปริญญากิตติมศักดิ์แก่บุคคลซึ่งวิทยาลัยเห็นว่าทรงคุณวุฒิสมควรแก่ปริญญานั้น แต่จะให้ปริญญาดังกล่าวแก่บุคคลซึ่งดำรงตำแหน่งอยู่ในกรรมการสภาวิทยาลัยในวาระนั้นไม่ได้
sectionNo: 38
content: มาตรา ๓๘ วิทยาลัยจะจัดให้มีครุยวิทยฐานะและเข็มวิทยฐานะเป็นเครื่องหมายแสดงวิทยฐานะของผู้ได้ปริญญา ประกาศนียบัตรชั้นสูง อนุปริญญา และประกาศนียบัตรก็ได้ การกำหนดลักษณะ ชนิด ประเภท และส่วนประกอบของครุยวิทยฐานะ และเข็มวิทยฐานะ ให้ตราเป็นพระราชกฤษฎีกา ครุยวิทยฐานะและเข็มวิทยฐานะ จะใช้ในโอกาสใด
sectionNo: 38
content: โดยมีเงื่อนไขอย่างใด ให้เป็นไปตามที่สภาวิทยาลัยกำหนด
sectionNo: 39
content: มาตรา ๓๙ สภาวิทยาลัยอาจออกข้อบังคับเกี่ยวกับเครื่องแบบ เครื่องหมาย หรือเครื่องแต่งกายนักศึกษาได้ โดยประกาศในราชกิจจานุเบกษา
sectionNo: 4
content: หมวด ๔ บทกำหนดโทษ
sectionNo: 40
content: มาตรา ๔๐ ผู้ใดใช้ครุยวิทยฐานะ เข็มวิทยฐานะ เครื่องแบบ เครื่องหมาย หรือเครื่องแต่งกายนักศึกษาของวิทยาลัย โดยไม่มีสิทธิที่จะใช้ หรือแสดงด้วยประการใด ๆ ว่าตนมีปริญญา ประกาศนียบัตรชั้นสูง อนุปริญญา หรือประกาศนียบัตรของวิทยาลัย โดยที่ตนไม่มี
sectionNo: 40
content: ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้หรือมีวิทยฐานะเช่นนั้น ต้องระวางโทษจำคุกไม่เกินหกเดือน หรือปรับไม่เกินหนึ่งพันบาท หรือทั้งจำทั้งปรับ
content: บทเฉพาะกาล
sectionNo: 41
content: มาตรา ๔๑ ในระหว่างที่ยังมิได้ทรงพระกรุณาโปรดเกล้าฯ แต่งตั้งอธิการบดีและกรรมการสภาวิทยาลัยผู้ทรงคุณวุฒิ ให้สภาวิทยาลัยประกอบด้วย ปลัดกระทรวงศึกษาธิการ เป็นนายกสภาวิทยาลัย อธิบดีกรมอาชีวศึกษาและอธิบดีกรมศิลปากรเป็นกรรมการสภาวิทยาลัยโดยตำแหน่ง และให้รองอธิบดีกรมอาชีวศึกษา
sectionNo: 41
content: ฝ่ายวิชาการเป็นเลขานุการสภาวิทยาลัย
sectionNo: 42
content: มาตรา ๔๒ บรรดาผู้ที่ได้รับประกาศนียบัตรครูเทคนิคชั้นสูง และประกาศนียบัตรเทคนิคชั้นสูง ของสถาบันการศึกษาวิชาชีพที่สังกัดกรมอาชีวศึกษา กระทรวงศึกษาธิการ ซึ่งมีหลักสูตรการศึกษาที่สภาวิทยาลัยรับรองว่าเทียบเท่าหลักสูตรของวิทยาลัยก่อนวันที่พระราชบัญญัตินี้ใช้บังคับ
sectionNo: 42
content: ให้มีศักดิ์และสิทธิเท่ากับผู้ได้รับปริญญาตามพระราชบัญญัตินี้
content: ผู้รับสนองพระบรมราชโองการ สัญญา ธรรมศักดิ์ นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากการศึกษาทางด้านอาชีพได้เจริญก้าวหน้าและขยายตัวมากขึ้น ทั้งในกรุงเทพมหานครและในต่างจังหวัด สมควรจัดตั้งวิทยาลัยเทคโนโลยีอาชีวศึกษาเพื่อผลิตครูอาชีวศึกษาระดับปริญญา
content: และรับนักเรียนอาชีวศึกษาที่มีความรู้ความสามารถถึงระดับอันควรให้มีโอกาสศึกษาต่อทั้งระดับต่ำกว่าปริญญาและระดับปริญญา และเพื่อทำการวิจัยส่งเสริมการศึกษาทางด้านวิชาชีพ จึงจำเป็นต้องตราพระราชบัญญัตินี้ขึ้น